**INFORMATIVNI LIST**

**služba za ZAPOŠLJAVANJe OSOBa S INVALIDITETOM**

Disability Employment Services (DES, Služba za zapošljavanje osoba s invaliditetom) je pružatelj vladinih usluga za zapošljavanje i pružanje potpore koja radi po ugovoru s vladom. Služba pomaže osobama s invaliditetom, ozljedom ili zdravstvenim stanjem, koje na to imaju pravo, u pronalaženju i zadržavanju posla.

DES pružatelji usluga su stručnjaci za povezivanje osoba s invaliditetom s potencijalnim poslodavcima. Oni rade izravno s osobama s invaliditetom kako bi im pomogli naći posao poznavanjem njihovih vještina, kvalifikacija, prijašnjeg radnog iskustva i karijernih ciljeva. Oni znaju gdje se poslovi nalaze i znaju kako pomoći osobama s invaliditetom pronaći i zadržati posao.

Kada se osoba s invaliditetom postavi na radno mjesto, DES služba će joj pružati potporu na radnom mjestu u razdoblju od najmanje 26 tjedana, ali može pružati potporu poslodavcu i zaposleniku koliko god je to potrebno.

Poslodavcima DES može pružiti različite besplatne usluge, uključujući pomoć za zapošljavanje i zadržavanje mladih radnika s invaliditetom.

Kako biste saznali je li i vi možete dobiti pomoć od DES-a, kontaktirajte Department of Human Services (Ministarstvo za društvene usluge)(Centrelink). Također se možda možete izravno registrirati kod DES službe na vašem području. Popis DES službi na vašem području se nalazi na jobactive internetskoj stranici, na www.jobsearch.gov.au.

Za više informacija glede zapošljavanja osoba s invaliditetom, posjetite www.jobaccess.gov.au ili nazovite JobAccess savjetnika na 1800 464 800 ‑ pozivi sa mobitela se naplaćuju po višoj tarifi.